**MODEL**

**Anexa 9**

**CONTRACT DE FINANŢARE   
*Programul național pentru transformarea digitală a autorităților publice locale*  
Nr . . . . . . . . . . ./ . . . . . . . . . .**

# **Părțile contractante**

Ministerul Cercetării, Inovării și Digitalizării, denumit în continuare MCID, cu sediul în București, str. D.I. Mendeleev nr. 21-25, sectorul 1, tel. 021 3183050, fax 021 2126617, cod fiscal 43516588, cont IBAN ......, Direcția Trezorerie și Contabilitate Publică Municipiul București, e-mail: office@mcid.gov.ro, reprezentat prin ministru . . . . . . . . . . în calitate de finanțator,

şi

. . . . . . . . . . (denumirea completă a Beneficiarului), cu sediul în . . . . . . . . . ., cod poștal . . . . . . . . . ., str . . . . . . . . . . . nr . . . . . . . . . . ., județul /sector/ comună . . . . . . . . . ., tel . . . . . . . . . . ., fax . . . . . . . . . ., cod unic de înregistrare . . . . . . . . . ., cod fiscal . . . . . . . . . ., cont IBAN........ reprezentată prin . . . . . . . . . .. . . . . . . . . ., în calitate de Beneficiar,

semnează prezentul contract de finanțare, în condițiile prevederilor Ordonanței de urgență nr. 56/2024 privind aprobarea Programului național pentru transformarea digitală a autorităților publice locale, ca urmare a obținerii calificativului ELIGIBIL pentru cererea de finanțare depusă de Beneficiar.

# **II. Precizări prealabile**

Definițiile și interpretarea unor termeni din prezentul contract sunt prevăzute în Ordonanța de urgență a Guvernului nr. 56/2024 privind aprobarea Programului naţional pentru transformarea digitală a autorităților publice locale precum și în Normele metodologice pentru punerea în aplicare a programului național pentru transformarea digitală a autorităților publice locale.

În prezentul contract de finanțare, cu excepția situațiilor când contextul prevede altfel sau a unei prevederi contrare:

1. cuvintele care indică singularul includ şi pluralul, iar cuvintele care indică pluralul includ şi singularul;
2. cuvintele care indică un gen includ toate genurile;
3. termenul „zi” reprezintă zi calendaristică, dacă nu se specifică altfel;
4. referirea la persoane include atât persoane fizice, cât şi persoane juridice.

Raporturile juridice dintre părți vor fi guvernate de prezentul Contract de finanțare care, împreună cu dispozițiile prevăzute în fiecare dintre anexele Contractului de finanțare, vor reprezenta legea părților.

Trimiterile la actele normative includ și modificările și completările ulterioare ale acestora, precum și orice alte acte normative subsecvente.

În cazul în care oricare dintre prevederile prezentului Contract de finanțare este sau devine nulă, invalidă sau neexecutabilă conform legii, legalitatea, valabilitatea şi posibilitatea de executare a celorlalte prevederi din prezentul contract de finanțare vor rămâne neafectate, iar Părțile vor depune eforturile necesare pentru a realiza acele acte și/sau modificări care ar conduce la același rezultat legal și/sau economic care s-a avut în vedere la data încheierii contractului de finanțare.

Nicio prevedere a prezentului contract de finanțare nu poate fi interpretată ca reprezentând o permisiune pentru neîndeplinirea altor obligații legale ce revin părţilor ca urmare a prevederilor legislației naționale şi comunitare în vigoare.

În cazul în care există contradicții sau diferențe între prevederile prezentului Contract de finanțare, pe de o parte şi cele ale legislației naționale sau europene în vigoare, pe de altă parte, acestea din urmă prevalează.

În cazul în care oricare dintre prevederile prezentului contract de finanțare este sau devine nulă, invalidă sau neexecutabilă conform legii, legalitatea, valabilitatea și posibilitatea de executare a celorlalte prevederi vor rămâne neafectate, iar Părțile vor depune eforturile necesare pentru a realiza acele acte și/sau modificări care ar conduce la același rezultat legal și/sau economic care s-a avut în vedere la data încheierii contractului de finanțare;

În înțelesul prezentului contract de finanțare, dacă prin acte normative nu se prevede altfel, termenele (inclusiv durata contractului) se calculează după cum urmează:

1. Când termenul este stabilit pe luni, el se împlinește în ziua corespunzătoare din ultima lună. Dacă ultima lună nu are o zi corespunzătoare celei în care termenul a început să curgă, termenul se împlinește în ultima zi a acestei luni;
2. Când termenul este stabilit pe zile, acesta începe să curgă în ziua intrării în vigoare a contractului și se împlinește la ora 24.00 din ultima zi;
3. Când termenul este stabilit atât pe luni cât și pe zile, termenul se calculează aplicând regulile stabilite la litera i., iar termenul pe zile curge în continuarea celui stabilit pe luni și se împlinește la ora 24.00 din ultima zi.

Dacă ultima zi a termenului este o zi nelucrătoare, termenul se consideră împlinit la sfârșitul primei zile lucrătoare care îi urmează.

Contractul de finanțare este un contract de adeziune. Acesta stabilește cadrul juridic general în care se va desfășura relația contractuală dintre MCID și Beneficiar. Raporturile juridice dintre MCID și Beneficiar vor fi guvernate de prezentul contract de finanțare care, împreună cu dispozițiile prevăzute în fiecare dintre documentele contractului de finanțare, vor reprezenta legea părților.

# **III. Condiții generale**

# **Articolul 1 - Obiectul contractului de finanțare**

* 1. Obiectul prezentului contract îl reprezintă acordarea finanțării de către MCID pentru implementarea Proiectului cu titlul......................., denumit în continuare Proiect, în conformitate cu obligațiile asumate prin prezentul contract de finanțare, inclusiv anexele care fac parte integrantă din acesta.
  2. Beneficiarul se angajează să implementeze Proiectul, în conformitate cu prevederile prezentului contract de finanțare, inclusiv anexele la acesta, în acord cu prevederile Normelor metodologice pentru punerea în aplicare a Programului Național pentru transformarea digitală a autorităților publice locale și în acord cu legislația națională aplicabilă.
  3. MCID se angajează să plătească finanțarea la termenele și în condițiile prevăzute în prezentul contract și în conformitate cu legislația națională aplicabilă.

# **Articolul 2 - Durata contractului**

* 1. Contractul de finanțare intră în vigoare și produce efecte de la data semnării de către ultima parte, respectiv de la data semnării de către MCID, după ce acesta a fost semnat, în prealabil, de către Beneficiar.
  2. Perioada maximă de implementare a Proiectului este de 150 de zile de la data semnării contractului de finanțare.
  3. Perioada de implementare a Proiectului poate fi prelungită prin acordul părților, până la maxim 12 luni, cu justificarea necesitații prelungirii termenului, conform graficelor de implementare prevăzute în cadrul Proiectului, cu încadrare în perioada de implementare maximă stabilită în Normele metodologice pentru punerea în aplicare a Programului Național pentru transformarea digitală a autorităților publice locale, dacă a fost prevăzută, fără ca aceasta să depășească data de 31 decembrie 2025.

**Articolul 3 – Valoarea contractului de finanțare**

* 1. Valoarea contractului este de . . . . . . . . . . lei (valoarea în litere) din care TVA.........lei (valoarea în litere), reprezentând suma totală alocată, de la bugetul de stat, pentru finanțarea Proiectului intitulat, conform cererii de finanțare,..................................., prin Programul național pentru transformarea digitală a autorităților publice locale.
  2. În cazul în care valoarea totală a Proiectului se modifică în sensul majorării acesteia față de valoarea stabilită prin prezentul contract de finanțare, diferența astfel rezultată va fi suportată în întregime de Beneficiar.
  3. Cheltuielile în cadrul contractului de finanțare vor fi efectuate de Beneficiar în limitele stabilite conform specificațiilor din Anexele [nr. I](http://lege5.ro/App/Document/ge2dkojxge3te/ordinul-nr-21555-2023-pentru-modificarea-si-completarea-ordinului-ministrului-cercetarii-inovarii-si-digitalizarii-nr-20319-2023-privind-aprobarea-normelor-metodologice-de-acordare-a-finantarii-bursel?pid=552249401&d=2024-07-12#p-552249401) şi [II](http://lege5.ro/App/Document/ge2dkojxge3te/ordinul-nr-21555-2023-pentru-modificarea-si-completarea-ordinului-ministrului-cercetarii-inovarii-si-digitalizarii-nr-20319-2023-privind-aprobarea-normelor-metodologice-de-acordare-a-finantarii-bursel?pid=552249409&d=2024-07-12#p-552249409) la prezentul contract.

**Articolul 4 – Eligibilitatea cheltuielilor**

* 1. Cheltuielile angajate și plătite pe durata de implementare a Proiectului sunt eligibile dacă sunt realizate în condițiile stabilite de:

1. Legislația națională aplicabilă;
2. Normele metodologice pentru punerea în aplicare a Programului Național pentru transformarea digitală a autorităților publice locale;
3. Prezentul contract de finanțare.
   1. Cheltuielile aferente Proiectului sunt considerate eligibile cu condiția ca acestea să fie prevăzute în cererea de finanțare, având calificativul ELIGIBIL, completată conform Anexei nr. 2 la Normele metodologice pentru punerea în aplicare a Programului Național pentru transformarea digitală a autorităților publice locale și să fie efectuate în termenii și condițiile prezentului contract de finanțare.
   2. O cerere de finanțare având calificativul eligibil și semnarea prezentului contract, nu reprezintă, implicit, o confirmare a eligibilității cheltuielilor, aceasta urmând a fi stabilită inclusiv în urma procesului de verificare a modului de utilizare a fondurilor de către Beneficiar și depunerea documentelor justificative.
   3. MCID își rezervă dreptul de a declara, în orice moment, pe parcursul implementării contractului, ca fiind neeligibile, cheltuielile efectuate cu nerespectarea prevederilor legale în vigoare și/sau de a aplica corecții financiare/reduceri procentuale ca urmare a verificării documentației.
   4. Cheltuielile aferente Proiectului, efectuate după expirarea perioadei de implementare a Contractului de finanțare vor fi suportate exclusiv de Beneficiar din bugetul propriu.
   5. Nedetectarea de către MCID a neconformităților privind cheltuielile nu afectează dreptul finanțatorului de a declara ulterior, oricând pe parcursul executării Contractului, ca fiind neeligibile cheltuielile efectuate cu nerespectarea prevederilor legale în vigoare și/sau de a aplica măsurile ce se impun ca urmare a verificării.

# **Articolul 5 - Prezentarea rapoartelor**

**(1)** Beneficiarul trebuie să transmită către MCID documentele de raportare aferente etapei finale, la finalizarea Proiectului (conform modelelor din Anexele [nr. IV](http://lege5.ro/App/Document/ge2dkojxge3te/ordinul-nr-21555-2023-pentru-modificarea-si-completarea-ordinului-ministrului-cercetarii-inovarii-si-digitalizarii-nr-20319-2023-privind-aprobarea-normelor-metodologice-de-acordare-a-finantarii-bursel?pid=552249423&d=2024-07-12#p-552249423) și VII la prezentul contract) în termen de cel mult 5 zile lucrătoare de la finalizarea etapei, conform termenelor asumate prin Anexa nr. II la prezentul contract, dar nu mai târziu de 2 decembrie 2024 şi cu până la 30 de zile lucrătoare înainte de încetarea contractului pentru anul 2025.

**(2)** Documentele de raportare pentru raportarea finală sunt următoarele:

a) devizul postcalcul, completat conform Anexei nr. III la prezentul contract;

b) raportul de activitate completat conform Anexei [nr. V](http://lege5.ro/App/Document/ge2dkojxge3te/ordinul-nr-21555-2023-pentru-modificarea-si-completarea-ordinului-ministrului-cercetarii-inovarii-si-digitalizarii-nr-20319-2023-privind-aprobarea-normelor-metodologice-de-acordare-a-finantarii-bursel?pid=552249442&d=2024-07-12#p-552249442) la prezentul contract, în care vor fi prezentate activitățile desfășurate de către beneficiarii proiectelor. Vor fi evidențiate rezultatele şi activitățile concrete pe care aceștia le-au desfășurat, în acord cu scopul, obiectivele şi activitățile pentru care au primit finanțarea precum și informațiile prevăzute;

c) documente justificative (ex.: facturi fiscale, procese verbale de recepție cantitativă și calitativă a produselor/serviciilor achiziționate, întocmite în conformitate cu legislația incidentă, etc.).

**(3)** La finalizarea Proiectului, în baza rapoartelor transmise de către Beneficiar, MCID va efectua analiza conformității acestora cu prevederile cererii de finanțare, va face verificarea financiară finală şi va stabili cheltuielile ce urmează a fi decontate cu încadrarea în bugetul aprobat al Proiectului.

# **Articolul 6 - Modalități de plată**

1. Plățile către Beneficiar se efectuează prin transfer bancar, conform legii, în limita creditelor bugetare deschise, în condițiile stabilite prin prezentul contract, conform Anexei nr. II - *Planificarea plăților anuale*, la prezentul contract, dar nu mai târziu de data de 2 decembrie 2024 şi cu până la 30 de zile lucrătoare înainte de încetarea contractului pentru anul 2025.
2. MCID efectuează plățile în contul Beneficiarului, deschis pentru execuția Proiectului: titular: . . . . . . . . . . (denumirea/numele titularului contului), cod fiscal . . . . . . . . . ., trezoreria (sectorului): . . . . . . . . . . (denumirea, inclusiv filiala), numărul de cont (IBAN): . . . . . . . . . ., în limita creditelor bugetare deschise, prin ordin de plată, pe baza cererii de plată.

a) La finele perioadei de derulare a contractului de finanțare, Beneficiarul prezintă documente justificative în funcție de cheltuielile efectuate, până la concurența sumei contractate prin prezentul contract conform Art. 52 din Legea 500/2002 privind finanțele publice, cu modificările şi completările ulterioare.

b) Sumele acordate se utilizează numai pentru efectuarea cheltuielilor aferente realizării activităților prevăzute în cererea de finanțare.

c) Termenul-limită până la care se poate transmite cererea de plată, pe baza anexelor [nr. II](http://lege5.ro/App/Document/ge2dkojxge3te/ordinul-nr-21555-2023-pentru-modificarea-si-completarea-ordinului-ministrului-cercetarii-inovarii-si-digitalizarii-nr-20319-2023-privind-aprobarea-normelor-metodologice-de-acordare-a-finantarii-bursel?pid=552249409&d=2024-07-12#p-552249409) - Planificarea plăților anuale şi nr. IV - Cerere de plată, la prezentul contract, şi a documentelor financiar-contabile justificative, este data de 2 decembrie 2024 şi cu până la 30 de zile lucrătoare înainte de încetarea contractului pentru anul 2025.

1. În vederea efectuării plății, Beneficiarul transmite MCID documentele justificative corespunzătoare. În vederea decontării sumei solicitate, MCID emite ordin de plată.
2. Orice altă sumă pe care MCID a plătit-o sau a dispus să fie plătită peste ceea ce Beneficiarul are dreptul, conform contractului, va avea caracter de creanța bugetară. În cazul în care Beneficiarul nu va rambursa sumele încasate necuvenit în decurs de 10 zile lucrătoare de la notificarea emisă de MCID, sumele respective constituie titlu executoriu.

**Articolul 7 - Dispoziții privind cheltuielile**

1. Beneficiarul poartă răspunderea pentru cheltuielile pe care le decontează, sub aspectul legalității, atât asupra plafonului aprobat (cuantum cheltuieli conform legii), cât și asupra destinației cheltuielilor eligibile efectuate.
2. Beneficiarul are obligația de a utiliza sumele prevăzute în Anexa [nr. I](http://lege5.ro/App/Document/ge2dkojxge3te/ordinul-nr-21555-2023-pentru-modificarea-si-completarea-ordinului-ministrului-cercetarii-inovarii-si-digitalizarii-nr-20319-2023-privind-aprobarea-normelor-metodologice-de-acordare-a-finantarii-bursel?pid=552249401&d=2024-07-12#p-552249401) - Deviz-cadru antecalcul, la prezentul contract, doar pentru realizarea activităților prevăzute în contract. Dacă situația o impune, pe parcursul derulării contractului se pot face realocări între categoriile de cheltuieli, cu condiția transmiterii unei notificări în prealabil către MCID.
3. Achizițiile necesare realizării Proiectului vor fi efectuate numai pentru echipamente /sisteme informatice procurate după data intrării în vigoare a contractului.
4. Beneficiarul întocmește, păstrează și ține o evidență clară și detaliată, din punct de vedere financiar, a activităților derulate în cadrul contractului.
5. Beneficiarul va utiliza sumele doar în scopul implementării Proiectului sau în legătură cu aceasta. În cazul în care ulterior constată că sumele nu sunt utilizate în scopul implementării Proiectului, MCID va face demersurile necesare în vederea recuperării acestora, și emiterea unei notificări de recuperare a sumelor ce reprezintă titlu executoriu.

# **Articolul 8 – Drepturile și obligațiile finanțatorului**

# Asigură finanțarea și monitorizarea Proiectului, conform clauzelor contractului de finanțare, în condițiile legii;

# Prelucrează datele cu caracter personal în conformitate cu prevederile Regulamentului (UE) 2016/679 (RGPD 2018) și a Legii 190/2018 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.

# MCID are dreptul de a verifica şi/ sau controla Beneficiarul pe toată perioada derulării programului precum și în perioada de sustenabilitate.

# **Articolul 9 - Drepturile și obligațiile Beneficiarului**

**(1)** Beneficiarul are obligația si responsabilitatea să asigure managementul și implementarea Proiectului în concordanță cu prevederile prezentului contract și ale normelor de aplicare.

**(2)** Beneficiarul are obligația de a începe executarea contractului de finanțare, după semnarea acestuia și de a realiza toate activitățile prevăzute în cererea de finanțare, fără a depăși perioada de implementare specificată la art. 2, alin (2) și (3).

**(3)** Beneficiarul este responsabil de exactitatea datelor prezentate în documentele justificative de plată precum și de orice întârziere a efectuării plăților din cauza datelor incorecte și/sau incomplete trimise către MCID.

**(4)** Este interzisă dubla finanțare a activităților din Proiect, iar în cazul identificării unei astfel de situații, MCID demarează procedura de recuperare a creanțelor bugetare.

**(5)** Beneficiarul certifică pe propria răspundere realitatea, regularitatea si legalitatea datelor prezentate în documentele justificative referitoare la plăți și decontarea cheltuielilor.

**(6)** Beneficiarul răspunde de păstrarea documentelor care au stat la baza încheierii şi derulării contractului, precum şi a documentelor justificative în baza cărora a fost solicitată decontarea cheltuielilor din cadrul contractului, pe o perioadă de 3 ani de la data încetării raporturilor contractuale.

**(7)** Beneficiarul are obligația să se asigure că orice rezultat apărut şi raportat în urma activităților finanțate prin prezentul contract va avea menționate numele finanțatorului şi numărul contractului de finanțare, după modelul: "Această lucrare a fost susținută prin Programul național pentru transformarea digitală a autorităților publice locale, finanțat de Ministerul Cercetării, Inovării și Digitalizării din România, Contract nr . . . . . . . . . ..”

**(8)** Beneficiarul are obligația să notifice în scris MCID, în termen de 10 zile calendaristice, în următoarele cazuri:

a) în cazul în care intervin modificări privind datele de identificare sau de contact;

b) în cazul în care intervine blocarea conturilor

**(9)** Beneficiarul are obligația să transmită Notificarea pe e-mail sau platforma dedicată către MCID.

**(10)** Beneficiarul are obligația să acorde accesul neîntârziat şi neîngrădit în scopul derulării activităților de verificare derulate de către MCID

**(11)** MCID nu este răspunzătoare pentru prejudiciile suferite de Beneficiar ori de către personalul acestuia în timpul executării contractului şi nu poate fi supusă vreunei revendicări pentru compensare sau reparații față de aceste prejudicii.

# **Articolul 10 - Angajamente comune ale părţilor**

**(1)** Părțile se angajează:

a) să îndeplinească în mod corespunzător obligaţiile, atribuţiile și responsabilităţile ce le revin în baza prezentului contract de finanțare, cu respectarea principiilor transparenţei, a unui management adecvat și a bunei gestiuni financiare, în conformitate cu prevederile legislaţiei naţionale şi cu procedurile interne;

b) să nu utilizeze informațiile și documentele ce rezultă din activitatea de executare a prezentului contract sau la care au acces în vederea implementării prezentului Contract de finanțare, în alt scop decât acela de a-şi îndeplini obligaţiile ce le revin cu respectarea prevederilor legale privind transparenţa, accesul la informaţii, precum şi protecţia datelor cu caracter personal;

**(2)** Părțile utilizează reguli şi proceduri care să asigure respectarea următoarelor principii:

a) o bună gestiune financiară bazată pe aplicarea principiilor economicităţii, eficacităţii şi eficienţei;

b) respectarea principiilor de liberă concurenţă şi de tratament egal şi nediscriminatoriu;

c) transparenţa - punerea la dispoziţia tuturor celor interesaţi a informaţiilor referitoare la aplicarea procedurii pentru acordarea fondurilor naționale;

d) prevenirea apariției fraudei și corupției prin identificarea și analiza factorilor de risc și vulnerabilităților;

e) prevenirea apariţiei situaţiilor de conflict de interese în cursul întregii proceduri de verificare a proiectelor, precum și ulterior acestei proceduri;

f) evitarea dublei finanțări – în conformitate cu *Anexa nr. 6* la Normele metodologice pentru punerea în aplicare a Programului Național pentru transformarea digitală a autorităților publice locale, *Declarație privind îndeplinirea condiției prevăzute la Art.1 alin (10) din OUG nr. 56/2024.*

# **Articolul 11 - Modificări și completări ale contractului de finanțare**

Prezentul Contract de finanțare poate fi modificat și/sau completat prin una din următoarele modalităţi:

1. prin efectul legii, ca urmare a intrării în vigoare a unor prevederi legale care produc efecte asupra conţinutului prezentului contract;
2. prin act aditional, în baza acordului de voinţă al părţilor, realizat pe întreaga durată de valabilitate a contractului de finanțare, pentru modificarea/completarea clauzelor și/sau a Anexelor la acesta.

# **Articolul 12 - Conflict de interese**

Părțile se obligă să ia toate măsurile pentru respectarea regulilor pentru evitarea conflictului de interese, în conformitate cu prevederile legislaţiei naţionale în vigoare, fără a se limita la acestea, precum și să se informeze reciproc, de îndată ce au luat la cunoștință, în legătură cu orice situație care dă naștere sau este posibil să dea naștere unui astfel de conflict.

# **Articolul 13 - Clauza privind prelucrarea datelor cu caracter personal**

Părţile se angajează să respecte normele și obligațiile impuse de dispozițiile în vigoare privind protecția datelor cu caracter personal. În acest sens părțile completează Anexa nr. VI la prezentul.

# **Articolul 14 - Cesiunea contractului unei terțe părți**

Cesiunea contractului sau a unor părți din acesta este interzisă.

# **Articolul 15 - Răspunderea părţilor**

**(1)** Niciuna dintre părţi nu este şi nu poate fi ţinută răspunzătoare pentru daunele/ prejudiciile cauzate unui terţ din vina celeilalte părţi sau cauzate celeilalte părţi de către un terţ în îndeplinirea prezentului contract şi/sau scopul implementării Proiectului sau în legătură cu aceasta.

**(2)** Fiecare parte este răspunzătoare pentru orice daune sau prejudicii cauzate celeilalte părţi prin neîndeplinirea sau îndeplinirea cu întârziere şi/sau defectuoasă a obligaţiilor ce îi revin, conform prevederilor prezentului contract.

# **Articolul 16 – Încetarea/rezilierea contractului de finanțare**

Contractul încetează, în condițiile legii, in următoarele situații:

1. La îndeplinirea tuturor obligațiilor contractuale de către ambele parți,
2. În caz de forță majoră conform Art. 17 din prezentul contract
3. MCID poate rezilia contractul în cazul în care Beneficiarul nu transmite/predă documentele doveditoare privind respectarea obligațiilor prevăzute în prezentul contract sau nu își îndeplinește corespunzător obligațiile contractuale ce îi revin.
4. MCID poate denunța unilateral contractul în cazul în care se modifică legislația incidenta sau în cazul în care MCID nu poate obține fondurile necesare finanțării; MCID va transmite o notificare Beneficiarului cu cel puțin 30 de zile înainte de data încetării.
5. Contractul încetează să producă efecte juridice la data la care finanțatorul și Beneficiarul și-au îndeplinit toate obligațiile contractuale.

# **Articolul 17 – Forță majoră**

1. În sensul prezentului contract, forţa majoră reprezintă orice eveniment imprevizibil şi de neînlăturat, intervenit după încheierea prezentului contract şi care împiedică executarea în tot sau în parte a acestuia. Forţa majoră nu include niciun eveniment generat din neglijenţă sau din acţiunea intenţionată a unei părţi la prezentul contract. De asemenea, forţa majoră nu include insuficienţa fondurilor sau neefectuarea oricăror plăţi cerute prin prezentul contract.
2. Sunt considerate situaţii de forţă majoră, în sensul acestei clauze, împrejurări ca: războaie, calamităţi naturale, epidemii, pandemii şi alte evenimente similare. Forţa majoră exonerează de răspundere părţile în cazul neexecutării parţiale sau totale a obligaţiilor asumate prin prezentul contract, pe toată perioada în care acesta acţionează şi numai dacă a fost notificat corespunzător celeilalte părţi.
3. Partea care invocă forţa majoră are obligaţia de a notifica celeilalte părţi cazul de forţă majoră, în termen de 5 (cinci) zile lucrătoare de la data apariţiei acestuia şi de a-l dovedi, în termen de cel mult 15 (cincisprezece) zile lucrătoare de la data apariţiei. De asemenea, are obligaţia de a comunica data încetării cazului de forţă majoră, în termen de 5 (cinci) zile calendaristice de la încetare.
4. Părţile au obligaţia de a lua orice măsuri care le stau la dispoziţie în vederea limitării consecinţelor acţiunii forţei majore.
5. Pe durata incapacităţii de a-şi îndeplini serviciile, ca urmare a unui caz de forţă majoră, Beneficiarul are dreptul să i se ramburseze numai acele cheltuieli pe care le-a efectuat în mod rezonabil şi necesar în perioada respectivă, precum şi cheltuieli efectuate pentru reluarea activităţilor după terminarea perioadei de întrerupere. Părţile se vor consulta cu privire la acceptarea măsurilor corespunzătoare ce urmează a fi luate în aceste circumstanţe. Părţile au dreptul să îşi notifice încetarea de plin drept a prezentului contract şi/sau repunerea în situaţia anterioară, fără ca vreuna dintre ele să pretindă daune-interese.
6. Dacă un caz de forţă majoră se produce şi continuă pe o perioadă de 30 de zile calendaristice, atunci fiecare parte este îndreptăţită să dea celeilalte părţi un preaviz de 10 de zile calendaristice, în vederea rezilierii contractului. În consecinţă, părţile sunt exonerate de execuţia ulterioară a contractului.

# **Articolul 18 - Litigii**

1. Litigiile ce decurg din sau neexecutarea/executarea culpabila a prezentului contract se soluţionează pe cale amiabilă în termen de 15 zile calendaristice de la constatarea apariţiei situatiei litigioase.
2. În situatia în care litigiul nu poate fi soluționat pe cale amiabilă, competența de soluționare revine instantței de pe raza teritorială în care se află sediului finanțatorului.

# **Articolul 19 - Limba care guvernează contractul**

Limba care guvernează contractul este limba română.

# **Articolul 20 - Dispoziţii finale**

1. Termenele din prezentul contract se calculează potrivit prevederilor referitoare la calculul termenelor din Legea [nr. 134/2010](http://lege5.ro/App/Document/gyztaojsg4/legea-nr-134-2010-privind-codul-de-procedura-civila?d=2024-07-12) privind [Codul de procedură civilă](http://lege5.ro/App/Document/gyztaojtgy/codul-de-procedura-civila-din-2010?d=2024-07-12), republicată, cu modificările şi completările ulterioare.
2. Prezentul contract şi anexele sale pot fi modificate şi/sau completate numai prin acte adiționale semnate de către ambele părți sau de către împuterniciții acestora.
3. La prezentul contract se anexează următoarele documente care fac parte integrantă din acesta:
4. Anexa [nr. I](http://lege5.ro/App/Document/ge2dkojxge3te/ordinul-nr-21555-2023-pentru-modificarea-si-completarea-ordinului-ministrului-cercetarii-inovarii-si-digitalizarii-nr-20319-2023-privind-aprobarea-normelor-metodologice-de-acordare-a-finantarii-bursel?pid=552249401&d=2024-07-12#p-552249401) - Deviz-cadru antecalcul pentru Programul naţional pentru transformarea digitală a autorităţilor publice locale;
5. Anexa [nr. II](http://lege5.ro/App/Document/ge2dkojxge3te/ordinul-nr-21555-2023-pentru-modificarea-si-completarea-ordinului-ministrului-cercetarii-inovarii-si-digitalizarii-nr-20319-2023-privind-aprobarea-normelor-metodologice-de-acordare-a-finantarii-bursel?pid=552249409&d=2024-07-12#p-552249409) - Planificarea plăţilor anuale pentru Programul naţional pentru transformarea digitală a autorităților publice locale
6. Anexa [nr. III](http://lege5.ro/App/Document/ge2dkojxge3te/ordinul-nr-21555-2023-pentru-modificarea-si-completarea-ordinului-ministrului-cercetarii-inovarii-si-digitalizarii-nr-20319-2023-privind-aprobarea-normelor-metodologice-de-acordare-a-finantarii-bursel?pid=552249423&d=2024-07-12#p-552249423) - Deviz postcalcul pentru Programul naţional pentru transformarea digitală a autorităţilor publice locale;
7. Anexa [nr.](http://lege5.ro/App/Document/ge2dkojxge3te/ordinul-nr-21555-2023-pentru-modificarea-si-completarea-ordinului-ministrului-cercetarii-inovarii-si-digitalizarii-nr-20319-2023-privind-aprobarea-normelor-metodologice-de-acordare-a-finantarii-bursel?pid=552249431&d=2024-07-12#p-552249431) IV - Cerere de plată pentru Programul naţional pentru transformarea digitală a autorităților publice locale;
8. Anexa [nr. V](http://lege5.ro/App/Document/ge2dkojxge3te/ordinul-nr-21555-2023-pentru-modificarea-si-completarea-ordinului-ministrului-cercetarii-inovarii-si-digitalizarii-nr-20319-2023-privind-aprobarea-normelor-metodologice-de-acordare-a-finantarii-bursel?pid=552249442&d=2024-07-12#p-552249442) - Raport de activitate (Deviz justificativ cheltuieli efectuate) pentru raportare finală;
9. Anexa [nr. VI](http://lege5.ro/App/Document/ge2dkojxge3te/ordinul-nr-21555-2023-pentru-modificarea-si-completarea-ordinului-ministrului-cercetarii-inovarii-si-digitalizarii-nr-20319-2023-privind-aprobarea-normelor-metodologice-de-acordare-a-finantarii-bursel?pid=552249457&d=2024-07-12#p-552249457) - Clauze standard privind prelucrarea de date cu caracter personal;
10. Anexa [nr. VI](http://lege5.ro/App/Document/ge2dkojxge3te/ordinul-nr-21555-2023-pentru-modificarea-si-completarea-ordinului-ministrului-cercetarii-inovarii-si-digitalizarii-nr-20319-2023-privind-aprobarea-normelor-metodologice-de-acordare-a-finantarii-bursel?pid=552249457&d=2024-07-12#p-552249457)I - Cererea de finanțare admisă la finanțare (extrasă din platforma dedicată competiției pentru Programul naţional pentru transformarea digitală a autorităților publice locale).
11. Anexa [nr.VIII](http://lege5.ro/App/Document/ge2dkojxge3te/ordinul-nr-21555-2023-pentru-modificarea-si-completarea-ordinului-ministrului-cercetarii-inovarii-si-digitalizarii-nr-20319-2023-privind-aprobarea-normelor-metodologice-de-acordare-a-finantarii-bursel?pid=552249493&d=2024-07-12#p-552249493) - Declarația pe propria răspundere privind eligibilitatea financiară a Beneficiarului pentru Programul naţional pentru transformarea digitală a autorităților publice locale;
12. Prezentul contract s-a încheiat în două exemplare, având valoare de original, conţinând . . . . . . . . . . din care un exemplar pentru Finanțator şi un exemplar pentru Beneficiar.

**Ministerul Cercetării, Inovării și Digitalizării Beneficiar**

**Bogdan-Gruia IVAN**

**Ministru**

#### **ANEXA Nr. I la Contractul de finanțare nr . . . . . . . . . . ./ . . . . . . . . . .**

|  |  |
| --- | --- |
|  |  |
|  | Nr. ieșire Beneficiar ................... . . . . . . . . . ./ . . . . . . . . . . |

**DEVIZ-CADRU ANTECALCUL\*   
pentru Programul** naţional pentru transformarea digitală a autorităților publice locale

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | Nr. crt. | Categoria de cheltuieli | Valoarea bugetului  2024\* | Valoarea bugetului  2025\* | Total buget |
|  | 1. |  |  |  |  |
|  | 2. |  |  |  |  |
|  | 3. |  |  |  |  |
|  | 4. | .... |  |  |  |
|  | 5. |  |  |  |  |
|  |  | TOTAL (lei) |  |  |  |

\* Se completează conform planificării desfășurării activităților.

Ne asumăm răspunderea pentru corectitudinea datelor prezentate.

|  |  |  |
| --- | --- | --- |
|  | Reprezentant legal, . . . . . . . . . . (funcția, numele, prenumele, semnătura) Data . . . . . . . . . . |  |
|  | Juridic, . . . . . . . . . . (numele, prenumele, semnătura) Data . . . . . . . . . . | Director economic/Contabil-şef, . . . . . . . . . .  (numele, prenumele, semnătura) Data . . . . . . . . . . |

#### **ANEXA Nr. II la Contractul de finanțare nr. . . . . . . . . . ./. . . . . . . . . .**

|  |
| --- |
| Nr. ieşire Beneficiar . . . . . . .  . . . . . . . . . ./ . . . . . . . . . .  Reprezentant legal, . . . . . . . . . . (funcţia, numele, prenumele, semnătura) Data . . . . . . . . . . |

**PLANIFICAREA PLĂŢILOR ANUALE\*   
pentru Programul** **naţional pentru transformarea digitală a autorităților publice locale**

|  |  |  |  |
| --- | --- | --- | --- |
|  | Anul bugetar | Valoarea finanțării de la bugetul de stat (lei) | Termen depunere documente |
|  | 2024 |  |  |
|  | 2025 |  |  |
|  | Total contract |  |  |

\* Se completează conform planificării desfăşurării activităţilor.

Ne asumăm răspunderea pentru certitudinea datelor prezentate mai sus.

|  |  |
| --- | --- |
| Juridic, . . . . . . . . . . (funcția, numele, prenumele, semnătura) Data . . . . . . . . . . | Director economic/Contabil-şef, . . . . . . . . . . (funcția, numele, prenumele, semnătura) Data . . . . . . . . . . |

#### **ANEXA Nr. III la Contractul de finanțare nr. . . . . . . . . . ./. . . . . . . . . .**

|  |
| --- |
| Nr. ieşire Beneficiar. . . . . . . . . . . . . . . . . . . ./ . . . . . . . . . . |

**DEVIZ POSTCALCUL\*   
pentru Programul naţional pentru transformarea digitală a autorităților publice locale**

|  |  |  |  |  |
| --- | --- | --- | --- | --- |
|  | Nr. crt. | Categoria de cheltuieli | Valoarea bugetului anul . . . . . . . . .\* | Documente justificative |
|  | 1. |  |  |  |
|  | 2. |  |  |  |
|  | 3. |  |  |  |
|  | 4. | ..... |  |  |
|  | 5. |  |  |  |
|  |  | TOTAL (lei) |  |  |

\* Se completează conform planificării desfășurării activităților.

Ne asumăm răspunderea pentru certitudinea datelor prezentate mai sus.

Reprezentant legal,  
. . . . . . . . . .  
(funcția, numele, prenumele, semnătura)  
Data . . . . . . . . . .

|  |  |
| --- | --- |
| Juridic, . . . . . . . . . . (funcția, numele, prenumele, semnătura) Data . . . . . . . . . . | Director economic/Contabil-șef, . . . . . . . . . . (funcția, numele, prenumele, semnătura) Data . . . . . . . . . . |

#### **ANEXA Nr. IV la Contractul de finanțare nr. . . . . . . . . . ./. . . . . . . . . .**

|  |  |
| --- | --- |
| Nr. ieşire Beneficiar . . . . . . . . . . . . . . . . . . . ./ . . . . . . . . . . | Nr. intrare Finanțator . . . . . . . . . ./ . . . . . . . . . . Aprob. Finanțator/Ordonator principal de credite Ministru, . . . . . . . . . . |

**CERERE DE PLATĂ  
pentru Programul naţional pentru transformarea digitală a autorităților publice locale**

Către: Ministerul Cercetării, Inovării şi Digitalizării

. . . . . . . . . . (denumirea completă a Beneficiarului), în calitate de Beneficiar în cadrul Contractului multianual de finanțare nr . . . . . . . . . . ./ . . . . . . . . . ., solicităm plata sumei de . . . . . . . . . . (în cifre şi în litere) lei.

Suma totală decontată conform devizului postcalcul este de . . . . . . . . . . lei\*.

Plata se va face în contul IBAN . . . . . . . . . ., trezoreria . . . . . . . . . ., sucursala . . . . . . . . . ., cod fiscal . . . . . . . . . . .

|  |  |  |  |
| --- | --- | --- | --- |
| Se aprobă | | Vizat | |
| Reprezentant legal, . . . . . . . . . . (funcția, numele, prenumele, semnătura) | | Director economic/Contabil-șef, . . . . . . . . . . (numele, prenumele, semnătura) | |
|  | | Juridic, . . . . . . . . . . (funcția, numele, prenumele, semnătura) | |
|  |  | |  |
|  | Finanțator: Avizat | |  |
|  | Director economic: . . . . . . . . . . | | la data de . . . . . . . . . . |
|  | Director: . . . . . . . . . . Direcția: . . . . . . . . . . | | la data de . . . . . . . . . . |
|  | Responsabil contract: . . . . . . . . . . | | la data de . . . . . . . . . . |

#### Se anexeaza documente justificative aferente sumei totale solicitate, pct I conform conform Art. 52 din Legea 500/2002 privind finanțele publice, cu modificările şi completările ulterioare.

#### **ANEXA Nr. V la Contractul de finanțare nr. . . . . . . . . . ./. . . . . . . . . .**

Nr. ieșire Beneficiar . . . . . . . . . .  
. . . . . . . . . ./ . . . . . . . . . .

**RAPORT DE ACTIVITATE  
pentru Programul naţional pentru transformarea digitală a autorităților publice locale (Deviz justificativ cheltuieli efectuate) raportare finală pentru Proiectul . . . . . . . . . . privind activitățile desfășurate de către Beneficiarii Programului naţional pentru transformarea digitală a autorităților publice locale în cadrul Beneficiarului . . . . . . . . . . în anul . . . . . . . . . .**

1. Descrierea activităţilor desfăşurate

2. Îndeplinirea indicatorilor asumaţi

3. Rezultate finale

4. Impactul proiectului

Reprezentant legal,  
. . . . . . . . . .  
(funcția, numele, prenumele, semnătura)  
Data . . . . . . . . . .

|  |  |
| --- | --- |
| Juridic, . . . . . . . . . . (funcția, numele, prenumele, semnătura) Data . . . . . . . . . . | Director economic/Contabil-şef, . . . . . . . . . . (funcția, numele, prenumele, semnătura) Data . . . . . . . . . . |

#### **ANEXA Nr. VI la Contractul de finanțare nr. . . . . . . . . . ./. . . . . . . . . . .**

|  |  |
| --- | --- |
|  |  |
|  | Nr. ieșire Beneficiar . . . . . . . . . . . . . . . . . . . ./ . . . . . . . . . . |

**CLAUZE STANDARD  
privind prelucrarea de date cu caracter personal pentru Programul naţional pentru transformarea digitală a autorităților publice locale**

Prezentul acord se încheie de către şi între:

Ministerul Cercetării, Inovării şi Digitalizării, denumit în continuare MCID, cu sediul în București, str. D.I. Mendeleev nr. 21-25, sectorul 1, tel. 021 3183050, fax 021 2126617, cod fiscal 43516588, cont IBAN RO43TREZ23A530200550148X, trezoreria sectorului 1, e-mail office@mcid.gov.ro, reprezentat prin ministru . . . . . . . . . ., în calitate finanțator,

şi

. . . . . . . . . . (denumirea completă a organizaţiei-gazdă), cu sediul în . . . . . . . . . ., cod poştal . . . . . . . . . ., str . . . . . . . . . . . nr . . . . . . . . . . ., judeţul (sectorul) . . . . . . . . . ., tel . . . . . . . . . . ., fax . . . . . . . . . ., cod unic de înregistrare . . . . . . . . . ., cod fiscal . . . . . . . . . ., cont IBAN . . . . . . , trezoreria . . . . . , e-mail ........, reprezentat prin . . . . . . . . . . şi director economic (contabil-şef) . . . . . . . . . ., în calitate de Beneficiar.

**Art. 1. -** Părţile se angajează să respecte normele şi obligaţiile impuse de dispoziţiile în vigoare privind protecţia datelor cu caracter personal.

**Art. 2. -** În desfăşurarea relaţiilor contractuale dintre părţi intervin şi activităţi care constau în prelucrări de date cu caracter personal, realizate în numele operatorului (Beneficiarului), acesta recurgând doar la persoane împuternicite care oferă garanţii suficiente pentru punerea în aplicare a unor măsuri tehnice şi organizatorice adecvate. Prelucrarea datelor trebuie să respecte cerinţele prevăzute în Regulamentul [nr. 679](http://lege5.ro/App/Document/geydmobqg42q/regulamentul-nr-679-2016-privind-protectia-persoanelor-fizice-in-ceea-ce-priveste-prelucrarea-datelor-cu-caracter-personal-si-privind-libera-circulatie-a-acestor-date-si-de-abrogare-a-directivei-95-46?d=2024-07-12) din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei [95/46CE](http://lege5.ro/App/Document/gqydonrsge/directiva-nr-95-2014-de-modificare-a-directivei-2013-34-ue-in-ceea-ce-priveste-prezentarea-de-informatii-nefinanciare-si-de-informatii-privind-diversitatea-de-catre-anumite-intreprinderi-si-grupuri-ma?d=2024-07-12) (denumit în continuare "Regulamentul" sau "GDPR"). Prin urmare, părţile confirmă respectarea deplină a următoarelor prevederi, inclusiv, dar fără a se limita la:

- asigurarea măsurilor necesare respectării drepturilor persoanelor vizate privind ştergerea, corectarea sau transferul informaţiilor personale;

- informarea, în caz de încălcare a securităţii datelor cu caracter personal, a autorităţii naţionale de supraveghere competente, într-un interval de maximum 72 de ore şi, în cazul prestatorului, nu mai târziu de 24 de ore de la momentul în care o astfel de încălcare a ajuns la cunoştinţa acestuia;

- îndeplinirea tuturor obligaţiilor privind documentarea necesară conformării cu prevederile Regulamentului [nr. 679/2016](http://lege5.ro/App/Document/geydmobqg42q/regulamentul-nr-679-2016-privind-protectia-persoanelor-fizice-in-ceea-ce-priveste-prelucrarea-datelor-cu-caracter-personal-si-privind-libera-circulatie-a-acestor-date-si-de-abrogare-a-directivei-95-46?d=2024-07-12) şi cu legislaţia internă în materie.

**Art. 3. -** Părţile pot utiliza datele personale ale semnatarilor în limita contractului pe care îl au încheiat, acesta fiind baza legală a prelucrării, orice prelucrare suplimentară sau alt scop făcând obiectul unui acord separat de prelucrarea datelor încheiat între părţi. De asemenea, perioada de stocare a datelor personale prelucrate prin contract este limitată la perioada corespondentă realizării obiectului principal al contractului.

**Art. 4. -** Datele cu caracter personal transmise între părţi nu pot deveni accesibile sau comunicate unor terţe părţi neautorizate sau puse la dispoziţie spre utilizare într-un alt mod.

**Art. 5. -** Datele cu caracter personal vor fi prelucrate într-un mod care asigură securitatea lor adecvată, inclusiv protecţia împotriva prelucrării neautorizate sau ilegale şi împotriva pierderii, a distrugerii sau a deteriorării accidentale, prin luarea de măsuri tehnice şi organizatorice corespunzătoare. Prin urmare, părţile vor lua toate măsurile necesare în ceea ce priveşte obligaţiile asumate prin această clauză:

**Art. 5.1.**- vor împiedica persoanele neautorizate să obţină acces la sistemele de colectare a datelor cu care sunt prelucrate sau utilizate datele cu caracter personal;

**Art. 5.2.**- vor preveni utilizarea fără autorizaţie a sistemelor de prelucrare a datelor;

**Art. 5.3.**- se vor asigura că persoanele care au dreptul să utilizeze un sistem de prelucrare a datelor au acces numai la datele la care au drept de acces şi că acestea nu pot fi citite, copiate, modificate sau eliminate fără autorizaţie în cursul prelucrării, utilizării sau stocării ulterioare;

**Art. 5.4.**- se vor asigura că datele cu caracter personal nu pot fi citite, copiate, modificate sau eliminate fără autorizaţie în timpul transmiterii electronice sau al transportului şi că este posibil să verifice şi să stabilească către care organisme se doreşte să se efectueze transferul datelor cu caracter personal prin mijloace de transmitere a datelor;

**Art. 5.5.**- se vor asigura că pot verifica şi stabili dacă şi de către cine au fost introduse, modificate sau eliminate datele cu caracter personal în/din sistemele de prelucrare a datelor;

**Art. 5.6.**- se vor asigura că, în cazul unei acţiuni de prelucrare a datelor cu caracter personal, datele sunt prelucrate strict în conformitate cu prezentul contract încheiat între părţi;

**Art. 5.7**.- se vor asigura că datele cu caracter personal sunt protejate de distrugere sau pierdere accidentală;

**Art. 5.8**.- se vor asigura că datele colectate în scopuri diferite vor fi prelucrate separat.

Prezentul acord a fost încheiat la . . . . . . . . . . într-un număr de 2 exemplare, astăzi, . . . . . . ., data semnării lui.

|  |  |  |
| --- | --- | --- |
|  | Beneficiar . . . . . . . . . . Reprezentant legal, . . . . . . . . . . (funcţia, numele, prenumele, semnătura) Data . . . . . . . . . . | Ministerul Cercetării, Inovării şi Digitalizării Ministru, . . . . . . . . . . (funcţia, numele, prenumele, semnătura) Data . . . . . . . . . . |

#### **ANEXA Nr. VII la Contractul de finanţare nr. . . . . . . . . . ./. . . . . . . . . .**

|  |  |
| --- | --- |
|  |  |
|  | Nr. ieşire Beneficiar . . . . . . . . . . . . . . . . . . . ./ . . . . . . . . . . |

Ne asumăm răspunderea pentru corectitudinea datelor prezentate.

Reprezentant legal,  
. . . . . . . . . .  
(funcţia, numele, prenumele, semnătura)  
Data . . . . . . . . . .

|  |  |
| --- | --- |
| Juridic, . . . . . . . . . . (funcția, numele, prenumele, semnătura) Data . . . . . . . . . . | Director economic/Contabil-şef, . . . . . . . . . . (funcția, numele, prenumele, semnătura) Data . . . . . . . . . . |

**CEREREA DE FINANŢARE ADMISĂ LA FINANŢARE**

**( se va atașa documentul depus în platforma dedicată competiției pentru Programul naţional pentru transformarea digitală a autorităților publice local, nu este necesară recompletarea acestuia)**

#### **ANEXA Nr. VIII la Contractul de finanţare nr. . . . . . . . . . ./. . . . . . . . . .**

|  |  |
| --- | --- |
|  |  |
|  | Nr. ieşire Beneficiar . . . . . . . . . . . . . . . . . . . ./ . . . . . . . . . . |

**DECLARAŢIA PE PROPRIA RĂSPUNDERE  
a Beneficiarului privind eligibilitatea financiară pentru Programul naţional pentru transformarea digitală a autorităţilor publice locale**

**Subsemnatul/a,**…………………………………………........................, având funcţia de ………………., reprezentant legal al.......................................................................... (denumirea Beneficiarului) pentru proiectul**.............................................................**(denumirea proiectului)implementat în cadrul **Programul** naţional pentru transformarea digitală a autorităţilor publice locale, în vederea certificării cheltuielilor efectuate **declar pe propria răspundere**următoarele:

. . . . . . . . . (denumirea completă a Beneficiarului)

* nu este declarată conform legii în stare de incapacitate de plată şi nu are plăţile/conturile blocate conform unei hotărâri judecătoreşti.
* Beneficiarul nu se face vinovat de:
  + încălcarea prevederilor vreunui alt contract de finanţare încheiat cu finanțatorul;
  + furnizarea de declaraţii inexacte vreunui finanțator în vederea selectării Beneficiarilor.
* Cheltuielile eligibile la nivel de proiect se bazează pe înregistrările contabile verificabile care sunt în conformitate cu principiile şi metodele general acceptate în contabilitate;
* Cheltuielile eligibile la nivel de proiect se află în deplină conformitate cu documentele justificative prezentate in Devizul postcalcul al etapei;
* Documentele justificative originale care au stat la baza cheltuielilor eligibile sunt îndosariate şi păstrate de instituţie, ştampilate, semnate şi sunt la dispoziţia consultării în scopul controlului şi auditului. Sunt conştient de faptul că nerespectarea acestei condiţii impuse de reglementările naţionale conduce la obligaţia mea de a restitui întreaga sumă primită aferentă proiectului
* Proiectul nu este finanţat prin instrumente ale CE şi nici prin alte instrumente naţionale decât cele precizate în contractul de finanţare;
* Cheltuielile eligibile la nivel de proiect respectă în principiu regulile privind achiziţiile publice, şi principiul evitării conflictului de interese, după caz.

Informaţiile furnizate sunt complete şi corecte şi înţeleg că finanțatorul are dreptul de a solicita, în scopul verificării şi confirmării declaraţiilor, situaţiilor şi documentelor depuse, orice informaţii suplimentare.

Prezenta Declaraţie financiară a fost completată cunoscând prevederile art. 292 din Codul penal cu privire la falsul în declaraţii.

|  |  |  |
| --- | --- | --- |
|  |  |  |
|  | Data: Reprezentant legal | Funcţia: . . . . . . . . . . Prenumele, numele . . . . . . . . . . Semnătura |